Helēna Džoja

**Helēna Džoja** (; dzimusi ) ir austrāliešu aktrise, kura vislabāk pazīstama ar lomām Kanādas televīzijas seriālos *[[Durham County]]* (2007—2010) un "Mērdoka noslēpumi" (2008—pašlaik).

## Biogrāfija
Helēna Džoja dzimusi un uzaugusi Pērtā, Austrālijā. Viņa sāka nodarboties ar aktierspēli Kjūdeilas vecākajā vidusskolā Pērtā. Pēc tam viņa apceļoja Eiropu ar jauniešu teātra trupu. Gadu studējusi teātra specialitāti Kērtina universitātē, pirms ieguva studiju vietu Rietumaustrālijas Skatuves mākslas akadēmijā (WAAPA) Pērtā, kur ieguva aktiermākslas diplomu. Viņa ieguva WAAPA *Leslie Anderson Award* balvu par labāko sniegumu aktiermeistarībā.

## Karjera
Džoja atveidojusi nelielas lomas Austrālijas televīzijas seriālos, piemēram, *[[Snowy River: The McGregor Saga]]* (1996), *[[Water Rats]]* (1996—1997), *[[Big Sky]]* (1997) un *[[Stingers]]* (1999). Pēc trīs gadiem, pēc sava toreizējā dzīvesbiedra mudinājuma, viņa pārcēlās uz Vankūveru, Kanādā.

Pēc ierašanās Vankūverā Džoja atveidoja lomas tādos seriālos kā *[[First Wave]]* (2000), *[[The Outer Limits]]* (2001), *[[The Chris Isaak Show]]* (2002) un "Krēslas zona" (2002). 2003. gadā viņa ieguva Džūdijas Sērdžikas galveno lomu īslaicīgi demonstrētajā *[[CBC Television]]* situāciju komēdijas seriālā *[[An American in Canada]]* (2003—2004), kas bija 2003. gada *[[Gemini Awards|Gemini Award]]* balvas nominants kategorijā "Labākais aktieru ansambļa sniegums komēdijas seriālā/programmā". 2005. gadā Helēna Džoja piedalījās spēlfilmā *Desolation Sound*.

Vēl pastāvīgi dzīvojot Vankūverā, Džoja sāka atveidot lomas Toronto, tostarp otrā plāna lomu televīzijas filmā *[[Mērdoka noslēpumi|The Murdoch Mysteries:Under the Dragon’s Tail]]* (2004). Pēc pārcelšanās uz Toronto viņa atveidoja otrā plāna lomas tādos seriālos kā *[[This Is Wonderland]]* (2005—2006) un *[[ReGenesis]]* (2006). Pēc tam Helēna Džoja no 2007. līdz 2010. gadam filmējās seriālā *[[Durham County]]* un atveidoja Dokas lomu praimtaima ziepju operā *MVP: The Secret Lives of Hockey Wives* (2008).

2007. gada Ziemassvētkos Helēna Džoja parādījās baleta "Riekstkodis" TV filmas versijā *The Secret of the Nutcracker* kopā ar Braianu Koksu. Džoja 2008. gadā piedalījās *[[Hallmark Channel|Hallmark]]* televīzijas filmā *An Old Fashioned Thanksgiving* kopā ar Žaklīnu Bisitu.

Džoja ir piedalījusies kā viesaktrise tādos seriālos kā *[[Heartland (Kanādas seriāls)|Heartland]]* (2014—2015), *[[Rookie Blue]]* (2011), *[[Republic of Doyle]]* (2012) un *[[The L.A. Complex]]* (2012).

Lai gan Helēna Džoja atveidoja citu tēlu TV filmā *[[Mērdoka noslēpumi|Under the Dragon's Tail]]*, kas ir trešā televīzijas filma par detektīvu Viljamu Mērdoku un viņa unikālajiem veidiem, kā veikt izmeklēšanu, Mērdoka autore Morīna Dženingsa bija tik pārsteigta par Džojas aktiermākslas spējām, ka viņa veiksmīgi piespieda televīzijas seriāla producentus, lai izvēlētos Džoju Dr. Džūlijas Ogdenas lomai. Rezultātā Džoja tika nolīgta šai lomai un kopš 2008. gada atveido šo tēlu detektīvseriālā "Mērdoka noslēpumi".

## Privātā dzīve
Džoja pameta Austrāliju un sekoja savam dzīvesbiedram uz viņa dzimto Vankūveru, Kanādā. Viņa ir vegāne un brīvajā laikā labprāt apceļo pasauli. Džoja Austrālijā ir apmācīta un licencēta kā nekustamā īpašuma aģente, vēlāk viņa bija pievērsusies īpašuma attīstīšanai.

2021. gada decembra beigās Helēnai Džojai piedzima meita Herisone Džoja.

## Filmogrāfija

### Kino

### Televīzija

## Atsauces

## Ārējās saites

*